5 ຄົນເສຍຊີວິດ ຍ້ອນລະເບີດລົດ ໃນກຸງແບກແດ໊ດ
ບັນດາເຈົ້າໜ້າທີ່ອິຣັກ ກ່າວວ່າປະຊາຊົນ 5 ຄົນເສຍຊີວິດ ຈາກລະເບີດໃນລົດ ໃນໃຈກາງກຸງແບກແດ໊ດ.
ບັນດາເຈົ້າໜ້າທີ່ອິຣັກກ່າວວ່າ ລະເບີດໃນລົດ 2 ຄັນໄດ້ ແຕກຂຶ້ນຢູ່ໃກ້ໆກັບທາງເຂົ້າເຂດສີຂຽວທີ່ມີການປົກປັກ ຮັກສາຢ່າງໜາແໜ້ນ ອັນທີ່ເອີ້ນກັນວ່າ Green Zone ໃນກຸງແບກແດ໊ດເຮັດໃຫ້ຜູ້ຄົນເສຍຊີວິດໄປຢ່າງນ້ອຍ 5 ຄົນ ພວກເຈົ້າໜ້າທີ່ຮັກສາຄວາມປອດໄພກ່າວວ່າ ລະເບີດ ທີ່ແຕກຂຶ້ນໃນວັນຈັນມື້ນີ້ ເກີດຂຶ້ນໃນເວລາປະມານ 8:30 ຕອນເຊົ້າຕາມເວລາໃນທ້ອງຖິ່ນໃນຂະນະທີ່ພວກລົດຂອງ ພວກພະນັກງານແລະພວກເຈົ້າໜ້າທີ່ລັດຖະບານ ລໍຖ້າເຂົ້າ ໄປໃນຂົງເຂດນັ້ນ ປະຊາຊົນຢ່າງນ້ອຍ 15 ຄົນໄດ້ຮັບບາດເຈັບຈາກການວາງລະເບີດດັ່ງກ່າວ ຮວມທັງພວກທະຫານອິຣັກ 5 ຄົນນໍາ ເຂດ Green Zone ເປັນບໍລິເວນນຶ່ງໃນໃຈກາງກຸງແບກແດ໊ດ ທີ່ເປັນທີ່ຕັ້ງຂອງພວກຕຶກອາຄານຕ່າງໆຂອງລັດຖະບານອິຣັກແລະພວກສະຖານທູດຕ່າງປະເທດ ໃນແຫ່ງອື່ນໆອີກໃນນະຄອນຫລວງອີຣັກນັ້ນ ປະຊາຊົນ 5 ຄົນໄດ້ຮັບບາດເຈັບເວລາລະເບີດ 2 ລູກທີ່ຫ້າງໄວ້ແຄມທາງແຕກຂຶ້ນໃນຄຸ້ມ Jadriyah ໃນພາກຕາເວັນອອກສຽງໃຕ້ຂອງນະຄອນຫລວງນັ້ນ